**David Alexander Paterson** (født 20. mai 1954 i Brooklyn, New York) er en amerikansk politiker. Paterson er tilidgere guvernør i New York.

Biografi
--------

David Paterson ble født i Brooklyn i New York. Som liten ble han rammet av en infeksjon som førte at han ble nesten blind. Til tross for handikappet gjorde Paterson det svært bra på skolen. Paterson er engasjert i sport og spiller selv basketball. Han fullførte i 1999 New York City Marathon.

Politisk bakgrunn
-----------------

Patersons far, Basil Paterson, var en framtredende politiker, og David bestemte seg raskt for å gå i hans fotspor. Bare 31 år gammel ble han valgt inn i New York States senat. I 2002 ble han demokratenes mindretallsleder. Paterson la grunnlaget for at demokratene kunne komme til makten i New York State, til tross for at han innledet samarbeid med flere republikanske politikere. Han ble i 2006 valgt til viseguvernør i delstaten New York, for så 17. mars 2008 å avløse Eliot Spitzer som guvernør etter at sistnevnte ble avslørt som kunde hos en prostitusjonsring. På dette tidspunktet var det kun én annen sort guvernør i USA. Til tross for at David Paterson er nesten blind har han klart å oppnå en høy politisk posisjon. David Paterson, som har en juridisk utdannelse, var delstatssenator 1985–2006.

Avsløringer februar 2010
------------------------

I begynnelsen av februar 2010 begynte det å gå rykter om at *The New York Times* satt på et stort skup om Paterson som ville føre til at han ville slutte. 9. februar, før *New York Times* hadde publisert noe, holdt han en pressekonferanse hvor han blant annet klaget på at *Times* ikke gjorde noe for å stoppe ryktene. Avsløringene kom lenge etter ryktene, og førte til at Paterson annonserte at han ikke ville stille til gjenvalg. Han skulle blant annet ha fått en kvinne til å ikke vitne mot Patersons venn, og avgitt falsk forklaring under ed.

Etter avsløringene sluttet flere av Patersons viktige medarbeidere. Det ble et stort press på at Paterson måtte trekke seg, blant annet brukte *New York Post* forsiden sin på å skrive «Time to go, Dave». Også andre medier mente han burde trekke seg. Det gjorde også New York-senatoren Kirsten Gillibrand, med forbehold om at ryktene stemte. Gillibrand ble i 2009 innsatt av Paterson.

Referanser
----------

1. ↑  Chris Rovzar (9. februar): We Are Now Entering Day Five of Coverage of a Times Story That Hasn’t Even Been Completed Yet *New York Magazine*.
2. ↑  Kenneth Lovett (9. februar 2010): Embattled Gov. Paterson denies rumors he'll resign; says only way he'd leave early is 'in a box'. *New York Daily News*
3. ↑  William K. Rashbaum, Danny Hakim, David Kocieniewski og Serge F. Kovaleski (24. februar 2010): Question of Influence in Abuse Case of Paterson Aide. *The New York Times*.
4. ↑  William K. Rashbaum og Danny Hakim (16. februar 2010): Paterson Aide’s Quick Rise Draws Scrutiny. *The New York Times*.
5. ↑  Danny Hakim og Jeremy W. Peters (26. februar 2010): Under Fire, Paterson Ends His Campaign for Governor. *The New York Times*.
6. ↑  Nicholas Confessore ogJeremy W. Peters (3. mars 2010): Paterson’s Ethics Breach Is Turned Over to Prosecutors. *The New York Times.*
7. ↑  Glenn Blain (6. mars 2010): Gov. Paterson's core shrinking after 3 top aides bolt just weeks before state budget deadline. *New York Daily News*.
8. ↑  Leder (26. februar): Enough, governor. *New York Post*.
9. ↑  Fred Lebrun (28. februar 2010): Paterson needs to quit now. *Times Union*.
10. ↑  Leder (6. mars 2010): Editorial: Governor, it's time to step down. *The Post-Star*.
11. ↑  Fredreka Schouten (2. mars 2010): N.Y. Sen. Gillibrand: Paterson should resign. *USA Today*.

Eksterne lenker
---------------

* (en) David Paterson – kategori av bilder, video eller lyd på Commons Rediger på Wikidata


|  |  |  |
| --- | --- | --- |
| Forgjenger:**Eliot Spitzer** | **Guvernør i New York**(2008–2010) | Etterfølger:**Andrew Cuomo** |

|  |  |
| --- | --- |
| Oppslagsverk/autoritetsdata | VIAF **·** GND **·** LCCN
 |